പഞ്ചാബിന്റെ വികസനത്തിനായി ഒന്നിച്ച് പ്രവര്ത്തിക്കും പുതിയ മുഖ്യമന്ത്രി ചരണ്ജീത് സിംഗ് ചന്നിയെ അഭിനന്ദിച്ച് പ്രധാനമന്ത്രി നരേന്ദ്ര മോദി ദില്ലി: പഞ്ചാബിന്റെ പുതിയ മുഖ്യമന്ത്രി ചരണ്ജീത് സിംഗ് ചന്നിയെ അഭിനന്ദിച്ച് പ്രധാനമന്ത്രി . ചരണ്ജീതിന്റെ സത്യപ്രതിജ്ഞയ്ക്ക് ശേഷം ട്വിറ്ററിലൂടെയായിരുന്നു അദ്ദേഹാം അഭിനന്ദനം അറിയിച്ചത്. പഞ്ചാബിന്റെ വികസനത്തിനായി സംസ്ഥാന സര്ക്കാരിനൊപ്പം നിന്ന് പ്രവര്ത്തിക്കുമെന്ന് പ്രധാനമന്ത്രി പറഞ്ഞു അദ്ദേഹത്തിന്റെ ട്വീറ്റ് ഇങ്ങനെയായിരുന്നു. പഞ്ചാബിന്റെ മുഖ്യമന്ത്രിയായി സത്യപ്രതിജ്ഞ ചെയ്ത ചരണ്ജീത് സിംഗിന് അഭിനന്ദനങ്ങള്. പഞ്ചാബിന്റെയും ജനങ്ങളുടെയും നന്മയ്ക്കായി സംസ്ഥാന സര്ക്കാരിനൊപ്പം ചേര്ന്ന് പ്രവര്ത്തിക്കും. ഇന്ന് രാവിലെയാണ് 16ാമത് മുഖ്യമന്ത്രിയായി ചരണ്ജീത് സിംഗ് ചന്നി സത്യപ്രതിജ്ഞ ചെയ്ത് അധികാരമേറ്റത്. പഞ്ചാബി ഭാഷയിലായിരുന്നു സത്യപ്രതിജ്ഞ ചെയ്തത്. പഞ്ചാബിലെ ആദ്യ ദളിത് മുഖ്യമന്ത്രിയാണ് അദ്ദേഹം.ചാംകൗണ് നിയോജക മണ്ഡലത്തില് നിന്നും മൂന്ന് തവണ വിജയിച്ച അദ്ദേഹം കഴിഞ്ഞ മന്ത്രിസഭയിലെ സാങ്കേതിക വിദ്യാഭ്യാസ മന്ത്രിയായിരുന്നു. നവജ്യോത് സിംഗ് സിദ്ദുവുമായി വളരെ അടുത്ത ബന്ധമുള്ള വ്യക്തികൂടിയാണ് ചരണ്ജീത്. സത്യപ്രതിജ്ഞ ചടങ്ങില് അദ്ദേഹത്തോടൊപ്പം കോണ്ഗ്രസ് നേതാക്കളായ ഓം പ്രകാശ് സോണി, സുഖ്ജീന്ദര് രണ്ധാവ എന്നിവരും ഉപമുഖ്യമന്ത്രിമാരായി സത്യപ്രതിജ്ഞ ചെയ്തു. രാഹുല് ഗാന്ധിയുള്പ്പെടെയുള്ള കോണ്ഗ്രസ് നേതാക്കള് ചടങ്ങില് പങ്കെടുത്തിരുന്നു.